Műszaki leírás

3133 Magyargéc külterület 058/3 hrsz-on

állattartó telephely kialakítása

Építtető:

Tóhegy Mezőgazdasági Korlátolt Felelősségű Társaság

3133 Magyargéc, Orgona út 8.

Képviseli: Makai Róbert ügyvezető

A telek külterület, a Magyargéc község keleti határában, a belterülethez közel található.

A községből, a Kossuth útról közelíthető meg. Az építési helyszín legközelebbi része a falu lakóterületétől mintegy 150 m-nyi távolságra található.

A területen készítendő létesítmények:

• 2 db egymással szimmetrikus elhelyezésű (A1 és A2 jelű) állattartó istálló

• 1 db takarmánytároló épület (B jelű)

• 1 db kezelőépület (C jelű)

• 1 db tűzi víz tároló (D jelű)

Az épületek egyszerű nyeregtetős kivitelűek általában fém vázszerkezetűek. Az

istállók és a szín, olyan alaprajzi és magassági méretekkel készül, hogy traktorral és

teherautóval is az épületekbe be lehessen állni.

A tervezett két istálló és a B jelű szín acél szerkezetes, a pillérek tengelyeinek

távolsága 5,00 m és az épület fesztávja 12,0 m.

A tüzivíz tározó névleges köbtartalma 150 m3 névleges mélysége 2,0 m

Nettó alapterületek:

A1 jelű állattartó istálló 480 m2

A2 jelű állattartó istálló 480 m2

B jelű takarmánytároló szín 360 m2

C jelű kezelőépület összesen: 77,14 m2

(ezen belül.)

• Pihenőszoba 21,54 m2

• Előtér 2,42 m2

• Tisztálkodó (csizmamosó) 2,42 m2

• WC 2,16 m2

• Fürdőszoba 2,89 m2

• Állatorvosi kezelő 28,2 m2

• Daráló 5,5 m2

• Gabonatároló 12,01 m2

Nettó alapterületek összesen: 1397,14 m2

**Épületszerkezeti ismertetés**

A/1 és A/2 jelű istállók:

Földmunka:

A teljes beépítési területről el kell távolítani a humuszos termőtalajt a talajvédelmi terv alapján. A két épület elhelyezéséhez a lejtős területben egy 2-4 m-es „bevágást” kell kialakítani, melynek szintje 204,10 m. A területről kikerülő földet, a telek másik részen kell feltöltés céljára elhelyezni.

Az épületek megépítése után a padozat céljára a kívánt vastagságig agyag-homok

keverékkel kell a területet feltölteni, majd ezt döngöléssel kell megfelelő tömörségre

hozni, ill. járhatóvá tenni.

Az alapozáshoz 60\*100 cm méretű sávalapok készülnek, melyek gép erővel szedhetők ki.

Alapozás:

A falak és a vasbeton szerkezetű oszlopok alapozása csömöszölt beton sávalap,

melybe el kell helyezni az oszlopok rögzítésére szolgáló acél szerelvényeket,

vasalásokat ill. csavarokat. A vasbeton pilléreket lehorgonyzó vasalással kell az

alapokba bekötni.

Tartószerkezetek:

Az épület fém-vázszerkezetű csarnokszerkezet, melynek három oldalán teherhordó

monolit vasbeton falazat készül.

Az épület déli oldalon lévő oszlopai kerek átmérőjű vasbeton pillérek, melyek

papírzsaluzattal készíthetők. Az oszlopok felső szakaszánál, acél talpakra hegesztett, acél gerendás pillérek lesznek ültetve. Az oszlopok 5,0 m–es tengelytávolságra lesznek elhelyezve. Az oszlopokra változó keresztmetszetű rácsostartó gerendák lesznek elhelyezve, melyek alsó öve vízszintes, felső öve lejtésben van kialakítva.

A keresztirányú és a hosszirányú merevséget a határoló falak és a tetősíkban

főállásokban alkalmazott ferde rács-rudak együttesen biztosítják.

Az összes acélszerkezetet el kell látni megfelelő rozsdagátló alapozással és szintetikus alapú fedőfestéssel a gyártó által javasolt egy vagy két rétegben.

Héjjalás:

A ferde felső övű rácsos tartóra vékonyfalú Z szelvényű fém szelemenek ülnek,

egymástól kb 1400 mm-es tengelytávolságra. Ezekre kell szerelni a tetőhéjjalást

képező 0,5 mm vastagságú legalább 60 mm trapézmagasságú többszörös

korrózió védelemmel ellátott acél trapézlemezt. A trapézlemez fedést a lemezhez rendszeresített rögzítő idomokkal és tömített

csavarokkal kell elkészíteni.

B jelű takarmánytároló szín:

Földmunka:

A humuszleszedés módja azonos az A/1 és A/2 épülettel.

A teljes felületről el kell távolítani a humuszt és az épület megépítése után az aljzat

kialakítása céljára tömöríthető 0-32 mm-es változó szemszerkezetű kőzúzalékkal kell

azt helyettesíteni. A szín területét szegélykővel kell elválasztani a tereptől, ill. a

csatlakozó útaktól.

Az alapozáshoz 60 cm átmérőjű 200 cm mély (kerek) pontalapok készülnek, melyek

földmunkája gépi erővel – fúrással – szedhetők ki.

Alapozás:

Az acél szerkezetű oszlopok alapozása csömöszölt beton pontalap, melybe el kell

helyezni a pillérek rögzítésére szolgáló acél szerelvényeket, vasalásokat ill. csavarokat. Az acél pilléreket lehorgonyzó vasalással kell az alapokba bekötni.

Tartószerkezetek:

Az épület olyan fém vázszerkezettel és pillérekkel készül, mely hasonló az A jelű

istállókhoz, de falak nélkül. Az épület hossz- és keresztirányú merevségét viszont

kizárólag a rácsrudak , vonóvasak biztosítják.

A tetőszerkezet tartószerkezetei és a tetőhéjjalás is azonos az A jelű istállókkal.

C jelű kezelőépület:

Az épület egyik része fűtött hőszigetelt, a másik része fémvázas, lemezfedésű. A két

részt egy fedett nyitott rész köti össze.

Földmunka:

A humuszleszedés módja azonos az A/1 és A/2 épülettel.

Alapozás:

A falak és az acél szerkezetű oszlopok alapozása csömöszölt beton sávalap, melybe el kell helyezni a oszlopok rögzítésére szolgáló acél szerelvényeket, vasalásokat ill.

csavarokat. Az acél pilléreket lehorgonyzó vasalással kell az alapokba bekötni.

Aljzatbetonozás:

Az alaptestek között 15 cm sóderágyon 10 cm vastagságú aljzatbeton készül, a

szigetelés alá. A padlóban elhelyezett hőszigetelésre – technológiai polietilén fólia

elhelyezése után 7 cm vastagságban esztrich anyagból készül aljzatbeton a burkolatok alá.

Talajnedvesség elleni szigetelés:

Az alapokon a falak alatt valamint a padozatok alatt egy rétegben, hegeszthető

bitumenes vastaglemez vízszigetelés készül a GV4-es lemeznek megfelelő

minőségben.

Tartószerkezetek:

Részben a külső falak, részben a pillérek képezik az épület tartószerkezeti rendszerét, az előregyártott gerendás, béléstestes födémmel.

Tetőszerkezet:

Hagyományos kötésekkel és fa-méretekkel rendelkező ún.” üres” fa fedélszék. A kis

fesztáv méretek miatt nem készül állószék, vagy fogópár. A faanyagoknak I. osztályú

minőségűnek kell lennie. Minden beépített faanyagot rovar, gomba és tűz elleni védelemmel kell ellátni. A szaruzaton ritkított lécezés készül a héjjalásnak megfelelő osztástávolságra.

Héjjalás:

Ún. „cserepeslemez” - fémlemez - fedés készül, mely a hagyományos cserépfedéshez teljes mértékben hasonló, vöröses árnyalatú, többrétegben felületkezelt, dombornyomott felületű, korszerű, gazdaságos, gyorsan kivitelezhető megoldás.

Válaszfalak:

Gipszkarton válaszfalak készülnek 10 cm összvastagságban, 75 mm-es UW és CW

profilokkal 12,5 mm vastagságú lemezzel. A vizes helyiségek esetében az impregnált

gipszkartont (zöld színűt) kell használni.

Vakolatok:

Gipszkarton szárazvakolatok készülnek, ragasztásos technológiával a falakon és a

mennyezeteken egyaránt.

Hőszigetelések:

A külső falakon – a fűthető részen – 10 cm vastagságú polisztirol lemezzel, dryvit

rendszerű hőszigetelés készül. A padlókban elhelyezett 6 cm vastag hőszigetelés

lépésálló minőségű kell, hogy legyen. A födémben, a padlástér felőli oldalon 12 cm

vastag polisztrol hőszigetelés készül, 16 mm vastag OSB burkolattal.

A hőszigetelő anyagok egységesen legalább Lamda= 0,04 W/mK hővezető képességűnek kell lenniük.

Nyílászárók:

Műanyag ablakok készülnek, a terven jelölt nyitási módozatokkal. Az üvegezett ablakokban az üveg kétrétegű, az ablak átlagosított hőszigetelő képessége a tokokkal együtt tekintve Uw=1,3 W/m2K, vagy annál jobb. A belső ajtók fém profilvázzal készített, előregyártott felülettel rendelkező nyílászárók, melyek a gipszkarton rendszerhez jól illeszthetők. A külső ajtók az ablakokkal azonos

szerkezetűek, részben hőszigeteltek. A magtáron lévő ajtók fémvázzal készülnek és

acéllemez borításúak.

Burkolatok:

A helyiségekben a padló ragasztott lapburkolat legalább 5-ös keménységű lappal. A

vizes helyiségekben a lapburkolat csúszásgátó kivitelű kell, hogy legyen. A vizes

helyiségekben a falakra 2,1 m magasságig csempeburkolat kerül.

Festés:

A külső falak műanyag bázisú homlokzatfestést vagy a dryvithoz kifejlesztett

„kvarcpucc” réteget kapnak. A belső térben a falakra és a mennyezetekre 2 réteg

diszperziós festés kerül, előmunkálatokkal, gipszkarton hézagképzéssel, gletteléssel,

csiszolással.

D jelű tüzivíz tároló:

A tüzivíz tározó egy nyílt víztükrű medenceként lesz kialakítva.

Földmunka:

Az építési területről – kb 80 m2-ről - össze kell gyűjteni a talajvédelmi tervben

meghatározott vastagságú humuszos talajt és azt máshol kell felhasználni.

Ezután a munkagödröt a tervekben meghatározott lejtési viszonyokkal kell kialakítani

úgy, hogy a méreteltérés kevesebb legyen mint +-3 cm. A humuszmentes részből kell kialakítani azokat az 50 cm magasságú feltöltéseket, melyek a „gátként” körbeveszik a kiásott gödröt. A teljes felületet egy csekélyebb mértékű döngöléssel kell megfelelő tömörségre hozni, hogy a rézsűk állékonysága biztosított legyen. A tervezett rézsűk maximum 45 fokos (100 %-os) hajlásszögűek.

Kitermelt humuszmentes föld a tároló körüli gátban felhasználásra kerül.

Vízszigetelési munka:

A kialakított munkagödörbe el kell helyezni egy ún. hegesztett, 1,5 mm vastagságú pvc „tó-fóliát” amely alá 4-5 mm vastag alátét filc lemez (geotextília) kerül. A pvc lemezeket a helyszínen kell kiszabni és megfelelő berendezéssel hézagmentesen

összehegeszteni. A fólián keresztül semmiféle áttörést nem kell kialakítani.

A tó-fóliát a kialakított gátak magaspontjáig kell felvezetni és ott egy kialakított árokba

beszorítani legalább 50 cm-es szélességben. A vízzáróságot a feltöltés előtt alapos

szemrevételezéssel kell ellenőrizni.

Vízkivételi mű kialakítása:

A medencéből két, egymástól 5,0 m távolságban, a burkolt út felé eső oldalon kell

kialakítani a vízkivételi műveket.

Ezek 100 mm vastag hegesztett acélcsőből állnak, melyek egy-egy 20/60/110 cm-es

betontömbbe vannak befogva, úgy hogy a cső legalsó pontja a medence fenék felett 10cm-rel végződjön. A cső vége alá egy-egy alátámasztó betontuskó kialakítása

szükséges. A cső víz alatti részére visszacsapó szelepeket kell elhelyezni, úgy hogy a csőbe betöltött folyadék nem tudjon keveredni a medencében lévő vízzel. Ennek a

fagyásgátlás szempontjából van jelentősége. A cső felső végét úgy kell a betontömbökbe beépíteni, hogy a cső tengelymagassága az út szintjétől 60-80 cm-re legyen. A betontömböket -70 cm mélységig a földbe kell süllyeszteni.

A betontuskóknak kettős hálóvasalást kell készíteni Ø 8 mm-es vasból 15/15 cm-es

rasztertávolsággal. A két cső végére a tűzoltó fecskendők csatlakozását biztosító aluminium szerelvényt és lezáró sapkát kell elhelyezni.

Szükséges az egész létesítményt legalább 1,50 magas drótfonatos kerítéssel

körbezárni és megfelelő szabányosított tájékoztató táblát és feliratot a kerítésre

elhelyezni.